Kivonat Jászberény Város Önkormányzata Képviselő-testületének 2012. január 11-én megtartott ülésének jegyzőkönyvéből

***Jászberény Város Önkormányzata Képviselő-testületének***

***8/2012. (I. 11.) Kt. határozata***

***a jászberényi 8132 hrsz.-ú ingatlan pályázat útján történő értékesítéséről***

1. Jászberény Város Önkormányzatának Képviselő-testülete (továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a által meghatározott jogkörében eljárva, a Jászberény Város Önkormányzatának vagyonáról és a vagyongazdálkodás szabályairól szóló 15/2011. (V. 12.) önkormányzati rendelet (továbbiakban: rendelet) 28. § (2) bekezdésének b) pontjában és (3) bekezdésében foglalt rendelkezéseknek megfelelően a jászberényi 8132 hrsz.-ú, kivett közterület megnevezésű, 1617 m2nagyságú, természetben Jászberényben, a Nagykátai úton, a TÉBA-TÜZÉP előtti területen található ingatlan értékesítése érdekében a JÁSZKÜRT újságban pályázati felhívást tesz közzé.
2. Az ingatlan vonatkozásában a felhívásban közzéteendő pályázati induló ár a KŐÉPÍTŐK Kft. ingatlanforgalmi értékbecslő által meghatározott 8.200.000 Ft.
3. A pályázatra beérkezett árajánlatokat a rendelet 28. § (2) bekezdés b) pontja alapján a Képviselő-testület értékeli és határozatában a legjobb ajánlattevő javára dönt. A pályázatot a legmagasabb vételárat ajánló ajánlattevő nyeri. A pályázónak biztosítékként a pályázati induló ár 10 %-át kell megfizetnie, amely sikeres pályázat esetén a vételárba beszámít, sikertelen pályázat esetén visszafizetésre kerül. A pályázati kiírásban fel kell tüntetni, hogy a Jászberény Város Önkormányzata Képviselő-testületének a Jászberény Város Helyi Építési Szabályzatáról és Szabályozási Tervének jóváhagyásáról szóló 22/2010. (IX.16.) önkormányzati rendelete szerinti övezeti besorolás, a telek nagysága és egyéb védőtávolságok miatt a területen építmény nem helyezhető el.
4. A pályázat kiírója fenntartja azon jogát, hogy a pályázati eljárást érvényes pályázat(ok) beérkezése esetén is eredménytelennek nyilvánítsa.

**Határidő**: 2012. január 31. (a pályázati felhívás közzétételére)

**Felelős**: Kiss József PH Közgazdasági Iroda vezetője

**Erről**:

1. Szöllősi Zoltán, Jászberény;
2. Jász-Nagykun-Szolnok Megyei Kormányhivatal, Szolnok;
3. PH Közgazdasági Iroda;
4. Pénzügyi, Gazdasági és Tulajdonosi Bizottság valamennyi tagja;
5. Képviselő-testület valamennyi tagja

***é r t e s ü l.***

**Dr. Szabó Tamás sk. Dr. Gottdiener Lajos sk.**

 **polgármester jegyző**

Kivonat hiteléül:

Jászberény, 2012. január 12.

(Dr. Bessenyei Lilla)

irodavezető